CELEX: 31983R0947
Language: el
Date: 1983-04-21 00:00:00
Title: Κανονισμός (ΕΟΚ) αριθ. 947/83 της Επιτροπής της 21ης Απριλίου 1983 περί τροποποιήσεως του κανονισμού (ΕΟΚ) αριθ. 3434/82 περί παρατάσεως της αποθεματοποιήσεως, πέραν της λήξεως της περιόδου εμπορίας 1981/82, ορισμένων ποσοτήτων σταφίδων και ξηρών σύκων που ευρίσκονται στην κατοχή των ελληνικών οργανισμών αποθεματοποιήσεως

Avis juridique important

|

31983R0947

Κανονισμός (ΕΟΚ) αριθ. 947/83 της Επιτροπής της 21ης Απριλίου 1983 περί τροποποιήσεως του κανονισμού (ΕΟΚ) αριθ. 3434/82 περί παρατάσεως της αποθεματοποιήσεως, πέραν της λήξεως της περιόδου εμπορίας 1981/82, ορισμένων ποσοτήτων σταφίδων και ξηρών σύκων που ευρίσκονται στην κατοχή των ελληνικών οργανισμών αποθεματοποιήσεως  

Επίσημη Εφημερίδα αριθ. L 104 της 22/04/1983 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 947/83 ΤΗΣ ΕΠΙΤΡΟΠΗΣ  της 21ης Απριλίου 1983  περί τροποποιήσεως του κανονισμού (ΕΟΚ) αριθ. 3434/82 περί παρατάσεως της αποθεματοποιήσεως, πέραν της λήξεως της περιόδου εμπορίας 1981/82, ορισμένων ποσοτήτων σταφίδων και ξηρών σύκων που ευρίσκονται στην κατοχή των ελληνικών οργανισμών αποθεματοποιήσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως στην παραγωγή για τις σταφίδες και τα ξηρά σύκα (1), όπως τροποποιήθηκε τελευταία από τον κανονισμό (ΕΟΚ) αριθ. 2674/82 (2), και ιδίως το άρθρο 10 παράγραφος 1,  Εκτιμώντας:  ότι ο κανονισμός (ΕΟΚ) αριθ. 2194/81 έχει προβλέψει στο άρθρο 10 τη χορήγηση ενισχύσεως για αποθεματοποίηση στους οργανισμούς αποθεματοποιήσεως για τις ποσότητες σταφίδων και ξηρών σύκων, τις οποίες αγόρασαν βάσει των συμβάσεων που αναφέρονται στον ίδιο κανονισμό και για τη διάρκεια της αποθεματοποιήσεώς τους, που δεν είναι δυνατόν να υπερβεί την ημερομηνία λήξεως της περιόδου εμπορίας· ότι, εντούτοις, στο ίδιο άρθρο αναφέρεται ότι είναι δυνατόν να επιτραπεί η παράταση της αποθεματοποιήσεως για ορισμένες ποσότητες και κατά την επόμενη περίοδο εμπορίας, εφόσον το απαιτεί η κατάσταση της αγοράς·  ότι στον κανονισμό (ΕΟΚ) αριθ. 3434/82 (3) προβλέπεται παράταση της περιόδου αποθεματοποιήσεως μέχρι τις 31 Μαρτίου 1983· ότι η κατάσταση της αγοράς καθιστά αναγκαία μία μεταγενέστερη παράταση αυτής της περιόδου αποθεματοποιήσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 3434/82 οι όροι «μέχρι τις 31 Μαρτίου 1983» αντικαθίστανται από τους όρους «μέχρι τις 31 Ιουλίου 1983».  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 214 της 1. 8. 1981, σ. 1.  (2) ΕΕ αριθ. L 284 της 7. 10. 1982, σ. 3.  (3) ΕΕ αριθ. L 361 της 22. 12. 1982, σ. 22.